Document ID: 32005D0580

ODLOČBA KOMISIJE
z dne 25. julija 2005
o zavrnitvi dajanja v promet betaina kot novega živila ali nove živilske sestavine v skladu z Uredbo (ES) št. 258/97 Evropskega parlamenta in Sveta
(notificirano pod dokumentarno številko K(2005) 2770)
(Besedili v finskem in švedskem jeziku sta edini verodostojni)
(2005/580/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 258/97 z dne 27. januarja 1997 v zvezi z novimi živili in novimi živilskimi sestavinami (1), in zlasti člena 7 Uredbe,
ob upoštevanju naslednjega:
(1)
24. januarja 2003 je družba Finnfeeds Finland Ltd. pri pristojnih finskih organih vložila zahtevo za dajanje v promet betaina kot novega živila ali nove živilske sestavine.
(2)
3. julija 2003 so pristojni finski organi izdali začetno poročilo o oceni.
(3)
Pristojni finski organi so v svojem poročilu o začetni oceni ugotovili, da se betain lahko da v promet.
(4)
Komisija je poslala začetno poročilo o oceni vsem državam članicam 18. avgusta 2003.
(5)
V roku 60 dni, kot je določeno v členu 6(4) Uredbe (ES) št. 258/97, so bili skladno z navedeno določbo predloženi obrazloženi ugovori glede dajanja betaina v promet.
(6)
Evropska agencija za varno hrano je v svojem mnenju o zahtevku za odobritev betaina kot novega živila v EU z dne 22. februarja 2005 (2) ugotovila, da varnost betaina za predvideno uporabo, kot jo predlaga vlagatelj, ni potrjena.
(7)
Ker ni dokazano, da proizvod izpolnjuje merila iz člena 3(1) Uredbe (ES) št. 258/97, ga v Skupnosti ni dovoljeno dati v promet.
(8)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Betaina ni dovoljeno dati v promet na trg Skupnosti kot živilo ali živilsko sestavino.
Člen 2
Ta odločba je naslovljena na Finnfeeds Finland Ltd, Sokeritehtaantie 20, FI-02460 Kantvik.
V Bruslju, 25. julija 2005

Labels: 0
3
17